ຕາມສຳນັກຂ່າວສຳນັກຂ່າວສານຫວຽດນາມ ປະຈຳອາເມລິກາ ແລ້ວ, ທ້າຍອາທິດຜ່ານມາ, ທ່ານເອກອັກຄະລັດຖະທູດ ດັ້ງຮ່ວາງຢາງ, ຫົວໜ້າຄະນະຝ່າຍຫວຽດນາມ ປະຈຳສະຫະປະຊາຊາດ ໄດ້ມີການພົບປະຢ່າງສະໜິດສະໜົມກັບທ່ານ John McAuliff, ເຊິ່ງເປັນເພື່ອນມິດມາແຕ່ດົນນານຂອງ ຫວຽດນາມ.
ທີ່ການພົບປະ, ທ່ານເອກອັກຄະລັດຖະທູດ ໄດ້ສະແດງຄວາມຂອບອົກຂອບໃຈຕໍ່ທ່ານ John McAuliff ໃນບັນດາຄວາມມານະພະຍາຍາມຂອງຕົນໃນການພົວພັນທາງການທູດປະຊາຊົນຂອງຫວຽດນາມ ໃນຕະຫຼອດເຄິ່ງສະຕະວັດທີ່ຜ່ານມາ.
ທ່ານ John McAuliff ກໍ່ສະແດງຄວາມຂອບໃຈຕໍ່ນ້ຳໃຈສະໜິດແໜ້ນເຊິ່ງທ່ານເອກອັກຄະລັດຖະທູດສະຫງວນໃຫ້ແກ່ເພື່ອນມິດຊາວ ອາເມລິກາ ທີ່ມີມາແຕ່ດົນນານຂອງຫວຽດນາມ, ແລກປ່ຽນບາງການເຄື່ອນໄຫວໂດຍທ່ານ ແລະ ອົງການກະທຳການກຸສົນປອງດອງ ແບະ ພັດທະນາ ປະຕິບັດໃນໄລຍະຜ່ານມາ, ກໍ່ຄືບາງການເຄື່ອນໄຫວທີ່ຄາດວ່າຈະປະຕິບັດໃນໄລຍະຈະມາເຖິງເພື່ອແນໃສ່ເຊື່ອມໂຍງ ແລະ ເພີ່ມທະວີການແລກປ່ຽນລະຫວ່າງບຸກຄົນ ແລະ ບັນດາອົງການບໍ່ຂຶ້ນກັບລັດຖະບານອາເມລິກາ ແລະ ຫວຽດນາມ.
ທ່ານໄດ້ສະແດງຄວາມສະໜັບສະໜູນ ແລະ ຕີລາຄາສູງບັນດາໝາກຜົນຂອງການພົວພັນຕ່າງປະເທດຫຼາຍຝ່າຍຂອງ ຫວຽດນາມ ແລະ ປາດຖະໜາຢາກສືບຕໍ່ເຂົ້າຮ່ວມບັນດາການເຄື່ອນໄຫວຂອງຄະນະຜູ້ແທນທີ່ຈະມາເຖິງ.
ທ່ານເອກອັກຄະລັດຖະທູດໄດ້ຮັບຮູ້ຄຳເຫັນທີ່ກະຕືລືລົ້ນຂອງທ່ານ John McAuliff ກ່ຽວກັບຫຼາຍບັນຫາສາກົນທີ່ພົ້ນເດັ່ນຢູ່ເວທີປາໄສສະຫະປະຊາຊາດປະຈຸບັນ, ຫວັງວ່າ ທ່ານຈະສືບຕໍ່ສົມທົບກັບຄະນະຜູ້ແທນ ຫວຽດນາມ ກໍ່ຄືບັນດາອົງການກ່ຽວຂ້ອງຂອງຫວຽດນາມ ເພື່ອເພີ່ມທະວີຄວາມເຂົ້າໃຈລະຫວ່າງປະຊາຊົນສອງປະເທດ ຫວຽດນາມ ແລະ ອາເມລິກາ.
ບຸນຄົງ